208 
Nekrolog. 
Den ?2S5de Februar d. A. afgik ved Døden Plantør H. Jacobsen 
i en Alder af 76 Aar. Den Afdøde, som har været Medlem af 
»Den botaniske Forening i Kjøbenhavn" siden 1880, var en 
Sønderjyde, født i Ulkebøl Sogn paa Als, men kom til Sjælland i 
en ung Alder, og blev, efter at have tjent paa Ravnstrup i 4 Aar, 
i 1837 ansat som Plantør paa Gisselfeld Gods, i hvilken Stilling 
han forblev indtil sin Død. 
I omtr. Y, Mils Afstand fra Gisselfeld, midt i den smukke 
Hæsede Skov, ligger den venlige Plantørbolig med den af Jacobsen 
anlagte Planteskole og Have, der af de mange Besøgende med 
Rette er beundret for sin i Forhold til Arealet rige Mangfoldig- 
hed af Træer, Buske og andre Planter. Enhver, der hår besøgt 
dette smukke og interessante Anlæg, vil mindes den beskedne, 
stilfærdige Forstander, som først ret blev begeistret og veltalende, 
naar han vandrede omkring blandt sine Pleiebørn i Haven, af 
hvilke han kjendte hver enkelt og kunde fortælle deres Historie. 
Thi alt var hans eget Værk, deriblandt ogsaa et kolossalt Sten- 
parti, rigt paa sjeldne Alpeplanter, hvor der for Botanikere og 
Blomstervenner var Stof nok tii Studium for længere Tid end et 
flygtigt Besøg kunde tillade. 
Da Plantør Jacobsen d. 1. Nov. 1887 festligholdt sit 50-Aars 
Jubilæum, modtog han, der tidligere var Dannebrogsmand, For- 
tjenstmedaillen, og ved samme Leilighed blev der ydet ham 
hædrende Anerkjendelse af hans Principal, Lensgreve Danneskjold- 
Samsø, af Stedets Øvrighed og af mange Venner af ham og hans 
Gjerning, og der overraktes ham forskjellige Festgaver. En af 
disse Gaver tilveiebragtes ved Bidrag fra talrige Venner af Jubi- 
laren, og den Kreds af Gartnere og Botanikere, som udsendte 
Indbydelsen, motiverede samme omtrent paa følgende Maade: 
»Den af Plantør Jacobsen i 50 Aar bestyrede Planteskole i 
Hæsede Skov har udsendt flere Arter at Træer og Buske end 
noget andet Etablissement af lignende Art i Danmark, og ikke 
faa tidligere her i Landet ukjendte Arter ere af ham efterhaanden 
indførte og satte i Omløb, Herom vidne vore største offenlige 
Arboreter (Botanisk Have, Forsthaven og Landbohøiskolens Have), 
som alle have erholdt sine fleste og sjeldneste Arter fra Hæsede. 
De Fortrin, der begrunde Hæsede Planteskoles gode Navn ere 
dels, at de fra samme udsendte Exemplarer ere såa vel behandlede 
og sunde, at de udmærke sig ved en kraftig Væxt, dels at de i 
Regelen ere rigtigt bestemte. Thi oprindelig bondefødt og uden 
theoretisk Uddannelse har Hr. Jacobsen, ved Siden af sit Talent >» 
for Træplantning og Trædyrkning, efterhaanden erhvervet sig saa 
mange botaniske Kundskaber, at han selv kan bestemme Plan- 
terne i sin Samling, og for saa vidt hans Hjælpemidler ikke 
strække til, hviler han ikke før han kan skaffe sig en paalidelig 
Bestemmelse.” 
I de seneste Aar var hans Helbred, efter et apoplektisk An- 
fald, svageligt, og han maatte benytte Andres Bistand mere end 
tidligere, da han selv udrettede Alt. Især var det en af hans 
Døttre, der ydede ham fortrinlig Hjælp, medens han dog indtil 
det sidste vedblev at være aandstrisk og i Stand til at bevæge sig 
omkring i Haven som kyndig Veileder for dem, der besøgte den. 
Joh. Lange. 
